
A meteoritokban található szupernóva szemcsék fosszilis lenyomatainak vizsgálata

A szupernóva-robbanások során nagy mennyiségű anyag kerül ki a csillagközi térbe. Ennek az anyagnak egy része por, amely a keletkezése során fennálló környezet kémiai jegyeit hordozva beépülhet a meteoritokba és a korai aggregátumokba. Ezeket a porszemcséket meteoritokban tudják vizsgálni, pontosabban ezek kémiai lenyomatait. A meteoritok tömegspektroszkópiai elemzése során olyan izotópanomáliákat mutattak ki, amelyek olyan, szupernóvákból származó, akkréciós folyamatok révén a meteoritok anyatestével egyesült porszemcsékre vezethetők vissza. Mivel az anomáliákat okozó preszoláris szemcsék annak a környezetnek a kémiai összetételét őrizték meg, amelyben keletkeztek, ezért fontos információkat hordoznak magukban a Naprendszer kialakulása szempontjából. Ezen anomáliák eredetének feltárásához a meteoritok tömegspektroszkópiai elemzéséből kapott adatokat elméleti szupernóva modellekkel hasonlítják össze. Dolgozatomban a kondritokban talált Ni anomáliák eredetét vizsgálom, melyhez a szakirodalomban az utóbbi években publikált, hat különböző magösszeomlásos szupernóva modellkészletet használtam fel.



